נמל התעופה טנריפה דרום

נמל התעופה טנריפה דרום (בספרדית: Aeropuerto de Tenerife Sur), הידוע גם בשמות נמל התעופה טנריפה דרום-ריינה סופיה (Tenerife South–Reina Sofía Airport), או טנריפה דרום-המלכה סופיה, הוא נמל תעופה בדרום האי טנריפה. הוא גדול ועמוס יותר מנמל התעופה טנריפה צפון, והשני בהיקף הנוסעים בנמלי התעופה באיים הקנריים, אחרי נמל התעופה גראן קנריה. הנמל הוא השביעי בספרד בהיקף הנוסעים העוברים דרכו. סימנו הבין-לאומי של נמל התעופה בארגון יאט"א הוא TFS, והוא מסומן GCTS בארגון ICAO. החברה המפעילה את הנמל היא Aena, המפעילה בספרד את הרוב הגדול של נמלי התעופה.

 מקור השם 
לשמו של נמל התעופה שלושה חלקים. החלק הראשון הוא "טנריפה", על-שם האי הספרדי שעליו הוא ממוקם. החלק השני "דרום", והוא מציין את המיקום של נמל התעופה בדרום האי, ואת בידולו מנמל התעופה האחר הממוקם בצפון האי. החלק השלישי, בתעתיק מספרדית לעברית "ריינה סופיה", או בתרגום לעברית "המלכה סופיה" מבטא את המנהג לקרוא נמלי תעופה רבים על-שם אנשים נכבדים וידועים, ובמקרה של טנריפה דרום מדובר בסופיה, מלכת ספרד (ריינה פירושו מלכה). הנמל ידוע גם בשמו זה, אך Aena, חברת התפעול של הנמל אינה מכירה בתוספת זו לשם הנמל, ואינה מזכירה את שם המלכה בפרסומיה הרשמיים.

 גאוגרפיה ואקלים 
 גאוגרפיה 
נמל התעופה מצוי בחלק הדרום-מזרחי של האי טנריפה השייך לספרד, לקהילה האוטונומית האיים הקנאריים. האי טנריפה רחוק מספרד עצמה, מרחק הקרוב ל-1,500 ק"מ בקו אווירי, ונמצא מול החוף המערבי של מרוקו בצפון אפריקה. מסלול הטיסה של הנמל ממוקם במקביל לחוף האוקיינוס האטלנטי, בקרבה של פחות משני ק"מ. הנמל רחוק כ-61 ק"מ מבירת האי סנטה קרוס דה טנריפה, וקרוב כדי 10 ק"מ לעיר , אליה הוא שייך מוניציפלית. הנמל גבוה ב-63.70 מטרים מעל לפני הים (209 רגל).

 אקלים 
עקב הקרבה לחופי אפריקה וההימצאות בתוך האוקיינוס האטלנטי, תקופות הקיץ בנמל התעופה קצרות וחמות, ותקופות החורף נוחות יחסית. החודש החם ביותר בשנה הוא אוגוסט, במהלכו הטמפרטורות הממוצעות הגבוהות בשעות היום מגיעות ל-28 מעלות צלזיוס, והנמוכות בלילות עומדות על 22 מעלות. הטמפרטורות הממוצעות הנמוכות ביותר בשעות היום נמדדות בינואר, 21 מעלות, ובלילות הטמפרטורות הנמוכות הן 15 מעלות בחודש פברואר. שלושה גורמים אקלימיים חשובים לתפעול נמל תעופה הם רוחות, משקעים ועננות. ביולי ואוגוסט השמים בהירים באחוזים מאד גבוהים, ומאמצע ינואר עד אמצע מרץ לרוב מעוננים. הרוחות בנמל ערות, אך בדרך כלל אינן קיצוניות, ממוצע שנתי של מהירות הרוח בנמל עומד על 20.53 קמ"ש. מהירות הרוחות גבוהה יותר ביולי ואוגוסט, והיא חלשה באוקטובר, 17 קמ"ש בלבד. הגשמים באזור הנמל מועטים, 97.6 מ"מ בממוצע רב שנתי. עקב מיקומו הגאוגרפי של הנמל, לא נמצאה סטטיסטיקה אודות שלגים בסביבתו.

 היסטוריה 
ההיסטוריה של נמל התעופה טנריפה צפון התחילה בתאונה בנמל התעופה טנריפה צפון-ציאודד לה לגונה. התאונה התרחשה בתאריך 27 במרץ 1977 עקב עומס והיעדר תנאי ראות בנמל. שני מטוסי בואינג 747 התנגשו על מסלול הטיסה ו-583 בני אדם איבדו את חייהם. התאונה נחשבת לאסון המטוסים הקשה ביותר בהיסטוריה של התעופה העולמית בכל הזמנים, גם בעת כתיבת הדברים בשנת 2025. כיוון שתנאי ערפל וחוסר ראות היו תופעה שכיחה מאד בנמל טנריפה צפון, לאחר האסון הקשה הוחלט מיידית על בניית נמל תעופה נוסף באי, ונמל טנריפה דרום נחנך כעשרים חודשים בלבד אחרי התאונה, בתאריך 6 בנובמבר 1978. את פתיחת הנמל ניהלה סופיה מלכת ספרד, והנמל נקרא על-שמה. הטיסה הראשונה לנמל הייתה זו שהביאה את המלכה, והטיסה המסחרית הראשונה הייתה של חברת איבריה הספרדית. אחרי תפעול של שנה, הנמל חצה את רף מיליון הנוסעים. בשנת 1980 החלו טיסות לקראקס בוונצואלה, כיוון ששם קיימת קהילת מהגרים גדולה מן האיים הקנאריים בכלל, ומטנריפה בפרט. עם השנים גדלה התנועה בנמל טנריפה דרום, והיא עלתה על מספר הנוסעים בנמל הוותיק יותר, טנריפה צפון. בשנת 2022 החלו גם טיסות לנמל ניוארק בארצות הברית.

 מסלולים, טרמינלים, נוסעים ומטענים 

מסלולים: לנמל התעופה מסלול אחד ויחיד והוא מחופה באספלט. אורך המסלול הוא 3,200 מטרים (10,499 רגל) ורוחבו 45 מטרים (148 רגל). כיווני המסלול הם 07/25.

נוסעים ותנועות מטוסים: רוב הטיסות אל ומנמל התעופה טנריפה דרום הן טיסות חסך, וחלקן מתבצעות אל ומנמלי תעופה בספרד היבשתית. נוסעים מגרמניה ומהממלכה המאוחדת מהווים למעלה מ-50% מכל הנוסעים בנמל. בשנת 2024 הסתכם כלל מספר הנוסעים שעברו בנמל ב-13,740,411. מספר תנועות המטוסים בנמל עמד על 90,508.

טרמינלים: את הנמל משרת טרמינל יחיד, לנוסעים היוצאים והנכנסים. לטרמינל שלושה מפלסים: מפלס 0 הוא המפלס העיקרי, ובו עמדות הצ'ק אין ובחלל מופרד נמצאים המסועים לקבלת הכבודה. לטרמינל מחוברים 34 גשרים למטוסים ("שרוולים"), והוא מותאם לשרת הן את אזרחי מדינות אירופה (לפי אמנת שנגן) והן את אזרחי שאר העולם. במפלס 1 מרוכזים משרדי הנמל ומשרדי סוכנויות נסיעות. מסועי כבודה נוספים למקרה הצורך פועלים במפלס השלישי, 1-.

מטענים: במהלך שנת 2024 שונעו דרך הנמל 776,000 ק"ג מטענים מסחריים, החישוב אינו כולל את כבודת נוסעים.

 שירות לנוסעים 
נמל התעופה טנריפה דרום מציע לנוסעיו שירותים המקובלים בנמלי תעופה בי-לאומיים מודרניים. בין השירותים המוצעים ניתן למנות חניוני כל רכב, שירותי תחבורה ציבורית מסוגים שונים, השכרת רכב, טיפול בכבודה, לרבות עיטוף כבודה ביריעות פלסטיק וניילון ועמדת אבדות ומציאות. כן קיימים שירותי נגישות למוגבלי תנועה, מתקנים, עזרים ואביזרים להורים לתינוקות (עמדות החתלה, כיסאות לתינוקות וכיוצא בהם), WiFi חינם, עמדות להטענת טלפונים ניידים, עמדות להמרת כספים, כספומטים, חנויות פטורות ממכס, עזרה ראשונה, שירותי הסעדה, שירות לחיות מחמד ושירותים מקובלים אחרים.

 חברות תעופה ויעדים 
בנמל התעופה פועלות 55 חברות תעופה, הטסות אל 119 יעדים שונים. בטבלת נמלי היעד מרוכזים יעדים עיקריים מטנריפה דרום, אליהם טסות לפחות שלוש חברות תעופה. הטבלה מעודכנת לחודש מרץ 2025.
 טבלת נמלי יעד אליהם טסות 3 חברות לפחותמס'נמל יעדשמות החברות1נמל התעופה אלבורג AAL ג'ט טיים-JET TIME A/S, נורווגיאן אייר שוודיה-NORWEGIAN AIR SWEDEN AOC AB, סאנקלאס איירליינס-SUNCLASS AIRLINES2נמל התעופה סכיפהול AMS קורדנון נתיבי אויר הולנדיים-CORENDON DUTCH AIRLINES B.V, טרנסאוויה-TRANSAVIA, איזיג'ט אירופה-EASYJET EUROPE (EJU), קבוצת TUI פליי הולנד-TUI AIRLINES NEDERLAND (TFL)3נמל התעופה הבין-לאומי ברלין ברנדנבורג BER ריינאייר- RYANAIR (RYR), סונדאייר-SUNDAIR, יורווינגס-Eurowings, איזיג'ט אירופה-EASYJET EUROPE (EJU)4נמל התעופה ברמינגהאם (BHX) איזיג'ט - EASYJET (EZY), קבוצת TUI, ריינאייר- RYANAIR (RYR), ג'ט2-JET2.COM5נמל התעופה בורנמות' (BOH) ריינאייר- RYANAIR (RYR), ג'ט2-JET2.COM, קבוצת TUI6נמל התעופה בריסטול (BRS) ג'ט2-JET2.COM, קבוצת TUI, איזיג'ט - EASYJET (EZY)7נמל התעופה של בריסל (BRU) בריסל איירליינס-BRUSSELS AIRLINES, טרנסאוויה-TRANSAVIA (TRA), קבוצת TUI פליי בלגיה-TUI FLY BELGIUM8נמל התעופה קלן/בון (CGN) יורווינגס-Eurowings, ריינאייר- RYANAIR (RYR), מרבו איירליינס-Marabu,9נמל התעופה קופנהגן קסטרופ (CPH) סקנדינביאן איירליינס-SCANDINAVIAN AIRLINES, סאנקלאס אייליינס-SUNCLASS AIRLINES, ג'ט טיים א.ס-Jet Time AS, נורווגיאן אייר שוודיה-NORWEGIAN AIR SWEDEN AOC AB10נמל התעופה דבלין (DUB) ריינאייר- RYANAIR (RYR), קבוצת TUI, אייר לינגוס-AER LINGUS,11נמל התעופה הבין-לאומי דיסלדורף (DUS) TUIFLY GMBH-גרמניה TUI, קונדור פלוגדינסט-CONDOR FLUGDIENST, יורווינגס-Eurowings12נמל התעופה מזרח המידלנדס (EMA) ג'ט2-JET2.COM, ריינאייר- RYANAIR (RYR), קבוצת TUI13 נמל התעופה אדינבורו (EDI) ג'ט2-JET2.COM, ריינאייר- RYANAIR (RYR), איזיג'ט - EASYJET (EZY)14נמל התעופה איינדהובן (EIN) טרנסאוויה-TRANSAVIA (TRA), ריינאייר- RYANAIR (RYR), קבוצת TUI15נמל התעופה סטוקהולם ארלנדה (ARN) סקנדינביאן איירליינס-SCANDINAVIAN AIRLINES, סאנקלאס איירליינס-SUNCLASS AIRLINES, נורדיק TUI FLY- TUIFLY NORDIC (BLX), נורווגיאן אייר שוודיה-NORWEGIAN AIR SWEDEN AOC AB16נמל התעופה הבין-לאומי של פרנקפורט (FRA) קונדור פלוגדינסט-CONDOR FLUGDIENST, גרמניה TUIFLY GMBH-TUI, דיסקאוור איירליינס-DISCOVER AIRLINES17 נמל התעופה גלאזגו (GLA) ג'ט2-JET2.COM, איזיג'ט - EASYJET (EZY), קבוצת TUI18נמל התעופה גטבורג-לנדווטר (GOT) סאנקלאס איירליינס-SUNCLASS AIRLINES, נורדיק TUI FLY- TUIFLY NORDIC (BLX), נורווגיאן אייר שוודיה-NORWEGIAN AIR SWEDEN AOC AB19 נמל התעופה גראן קנריה (LPA) קנריאס איירליינס-(CANARIAS AIRLINES (RSC, בינטר קנריאס-BINTER CANARIAS, נייסה-NAYSA20 נמל התעופה המבורג פולסביטל (HAM) קונדור פלוגדינסט-CONDOR FLUGDIENST, יורווינגס-Eurowings, מרבו איירליינס-Marabu21נמל התעופה הלסינקי (HEL) פינאייר-FINNAIR, נורווגיאן אייר שוודיה-NORWEGIAN AIR SWEDEN AOC AB, סאנקלאס איירליינס-SUNCLASS AIRLINES, ג'טיים-Jettime22נמל התעופה הבין-לאומי קפלאוויק (KEF) איסלנדאייר-ICELANDAIR, נאוס (חברת תעופה)-NEOS SPA, פליי פליי-FLY PLAY23 נמל התעופה ליברפול ג'ון לנון (LPL) ג'ט2-JET2.COM, ריינאייר- RYANAIR (RYR), איזיג'ט - EASYJET (EZY)24נמל התעופה לונדון גטוויק (LGW) בי איי יורופלייר-BA EUROFLYER, איזיג'ט - EASYJET (EZY), קבוצת TUI25 נמל התעופה לונדון לוטון (LTN) ריינאייר- RYANAIR (RYR), איזיג'ט - EASYJET (EZY), קבוצת TUI26 נמל התעופה לונדון סטנסטד (STN) ריינאייר- RYANAIR (RYR), איזיג'ט - EASYJET (EZY), קבוצת TUI27נמל התעופה מנצ'סטר (MAN) ריינאייר- RYANAIR (RYR), איזיג'ט - EASYJET (EZY), קבוצת TUI, ג'ט2-JET2.COM, ריינאייר הממלכה המאוחדת-RYANAIR UK (RUK)28 נמל התעופה מילאנו-מלפנסה (MXP) נאוס (חברת תעופה)-NEOS SPA, איזיג'ט אירופה-EASYJET EUROPE (EJU), ויז אייר מלטה-WIZZ AIR MALTA (WMT), ריינאייר- RYANAIR (RYR)29 נמל התעופה מינכן פרנץ יוזף שטראוס (MUC) TUIFLY GMBH-גרמניה TUI, קונדור פלוגדינסט-CONDOR FLUGDIENST, דיסקאוור איירליינס-DISCOVER AIRLINES30(NTE) וולוטאה-Volotea, איזיג'ט אירופה-EASYJET EUROPE (EJU), טרנסאוויה-TRANSAVIA (TRA)31נמל התעופה ניוקאסל (NCL) ריינאייר- RYANAIR (RYR), קבוצת TUI, ג'ט2-JET2.COM32נמל התעופה שטוטגרט (STR) TUIFLY GMBH-גרמניה TUI, מרבו איירליינס-Marabu, יורווינגס-Eurowings,33נמל התעופה ורשה שופן (WAW) סמארטווינגס פולין-Smartwings Poland, לוט פוליש איירליינס-LOT, אנטר אייר-ENTER AIR

 תאונות ותקריות 
 תאונות 
לא נרשמו תאונות בנמל התעופה טנריפה דרום בבסיס נתוני הארגון לבטיחות אווירית ASN.

 תקריות 
לא נרשמו תקריות בנמל התעופה עצמו בבסיס נתוני הארגון לבטיחות אווירית ASN, אך הייתה תקרית הקשורה לנמל התעופה:

בתאריך 19 במרץ 1984 הגיע לנחיתה בטנריפה דרום מטוס מסוג קונבאייר Convair CV-990-30A-5 Coronado בשירות חברת ספנטקס (Spantax), מנמל התעופה גראן קנריה. כן הנסע לא נפתח, והקברניט החליט לחזור לנמל המוצא. לא היו נפגעים בנחיתת גחון שבוצעה בנמל גראן קנריה, על מסלול טיסה שכוסה מראש בקצף.

 תחבורה אל הנמל וממנו 
כבישים: הכבישים הסובבים את נמל התעופה טנריפה דרום הם הכביש המהיר TF-1 הסלול לאורכו של האי, והכבישים האזוריים TF64, TF65, TF643 ו-TF645.

אוטובוס: מתקיימות 285 נסיעות ביום, של קווי אוטובוס אל ומנמל טנריפה דרום. יעדי הנסיעה הם ארונה (Arona), סנטה קרוס דה טנריפה (Santa Cruz de Tenerife), לאתרי התיירות לוס כריסטיאנוס (Los Cristianos), פלאיה דה לאס אמריקס (Playa de las Américas), לקוסטה אדחה (Costa Adeje). בנוסף קיים קו סיבובי 415, הנוסע כמעט לכל הערים הבנויות באזור הנמל. תחנת האוטובוס ממוקמת בסמוך ליציאה מאולם מקבלי הפנים.

רכבת: לא קיימים פסי רכבת לנמל, אך בפברואר 2025 דווח על תוכנית עתידית להפעלת רכבת, רכבת תחתית וחשמלית לנמל התעופה וגם לנמל התעופה האחר באי.

תעופה: נמל התעופה הקרוב הוא נמל התעופה טנריפה צפון, במרחק של כ-64 ק"מ.
 גלריה 

 ראו גם 
 אסון המטוסים בטנריפה
 לאס פאלמס דה גראן קנריה
 נמל התעופה פוארטוונטורה

 קישורים חיצוניים 




 הערות שוליים 

קטגוריה:ספרד: שדות תעופה
קטגוריה:טנריפה